กรมสุขภาพจิต แนะผู้ปกครองเตรียมพร้อมการเปิดเรียนของเด็ก เน้นให้สวมใส่หน้ากากอนามัยตลอดเวลา ล้างมือบ่อยๆ และเว้นระยะห่างทางสังคม
กรมสุขภาพจิต แนะผู้ปกครองเตรียมพร้อมการเปิดเรียนของเด็ก เน้นให้สวมใส่หน้ากากอนามัยตลอดเวลา ล้างมือบ่อยๆ และเว้นระยะห่างทางสังคมแพทย์หญิง มธุรดา สุวรรณโพธิ์ ผู้อำนวยการสถาบันราชานุกูล กล่าวว่า จากสถานการณ์การแพร่ระบาดโรคโควิด -19 เด็กๆ ต้องเก็บตัวอยู่บ้าน การเปลี่ยนแปลงรูปแบบการเรียนสร้างความวิตกกังวลในหลายด้าน อีกทั้งจากมาตรการการควบคุมการแพร่ระบาดของโรคโควิด-19 ทำให้กระทรวงศึกษาธิการมีนโยบายในการปิดโรงเรียนของรัฐและเอกชนทั่วประเทศ รวมถึงโรงเรียนกวดวิชาทุกแห่ง ส่งผลให้เด็กและนักเรียนต้องอยู่บ้านใช้การศึกษาออนไลน์เป็นวิธีในการสอนและอีก 1 เดือนข้างหน้า โรงเรียนจะมีการเปิดเรียนอีกครั้ง ในส่วนนี้ผู้ปกครองควรเตรียมพร้อมในการเปิดเรียน โดยฝึกให้เด็ก มีกิจกรรมกิจวัตร ตารางเวลา เหมือนไปโรงเรียน เช่น การกิน การนอนการเรียนรู้ เตรียมพร้อมการรักษาสุขภาพอนามัยของเด็ก ขณะไปโรงเรียนโดยหัดให้ใส่หน้ากากอนามัยตลอดเวลา ล้างมือบ่อยๆ และเว้นระยะห่าง นอกจากนี้ผู้ปกครองใช้เวลาพูดคุยสื่อสารทำความเข้าใจถึงการใช้ชีวิตวิถีใหม่เตรียมพร้อมและรับมือผู้อำนวยการสถาบันราชานุกูล กล่าวอีกว่า ครอบครัวถือเป็นภูมิคุ้มกันสำคัญของเด็ก โดยผู้ปกครองควรพูดคุย ให่คำแนะนำ ให้เด็กเข้าใจในเรื่องต่างๆ เช่นเด็กมีอาการติดเกมส์ เบื้องต้นผู้ปกครองควรเข้าไปพูดคุย ตกลง ถ้าหากเด็กมีอาการติดเกมส์มากควรปรึกษาสายด่วนกรมสุขภาพจิต โทร 1323